Lögregluyfirvöld í Lúxemborg hafa haft Lindsor-málið svokallaða til rannsóknar árum saman og svo gæti farið að íslenskir stjórnendur Kaupþings , sem og aðrir Íslendingar sem tengjast málinu , verði saksóttir þar í landi . Embætti sérstaks saksóknara rannsakar enn hluta málsins og mun taka ákvörðun á næstu misserum um hvort ákært verði í honum fyrir íslenskum dómstólum . Ákvörðunin verður tekin í samstarfi við lögregluyfirvöld í Lúxemborg og með tilliti til þess hluta málsins sem þar er til rannsóknar . Ákveði báðir aðilar að ákæra á grundvelli Lindsor-rannsóknarinnar gætu þeir sem þar eru til rannsóknar verið saksóttir í tveimur löndum vegna hennar , en þó ekki fyrir sömu sakir á báðum stöðum . Sérstakur saksóknari framkvæmdi meðal annars réttarbeiðni hérlendis í fyrra vegna rannsóknarinnar í Lúxemborg . Samkvæmt heimildum Kjarnans hefur málið undið verulega upp á sig og snýst nú um mun fleiri fjármagnsfærslur en þær 171 milljónir evra , um 26,5 milljarða króna , sem voru færðar til félagsins Lindsor Holding Corporation í hruninu og var rót upphaflegrar rannsóknar íslenskra rannsóknaraðila . Auglýsing Hreiðar Már Sigurðsson , fyrrverandi forstjóri Kaupþings og einn þeirra sem legið hafa undir grun í málinu , segir í samtali við Kjarnann að hann hafi ekkert heyrt af rannsókn sérstaks saksóknara á Lindsor-málinu í einhver ár . „ Það er á sjötta ár síðan þeir gerðu húsleit heima hjá mér vegna þessa máls og á fimmta ár síðan ég var dæmdur í gæsluvarðhald vegna þeirrar rannsóknar , svo ég hef nú gert ráð fyrir að þeirri rannsókn sé hætt . Lögregluyfirvöld í Lúxemborg hafa ekki yfirheyrt mig vegna þessa máls né annarra mála . “ Hreiðar Már segist ekki geta að öðru leyti tjáð sig efnislega um einstök mál sem sérstakur saksóknari hefur verið að rannsaka á hendur honum . Hinn 6. október 2008 fékk Lindsor Holding Corporation , félag skráð á Tortóla-eyju , 171 milljón evra , um 26,5 milljarða króna á gengi dagsins í dag , lánaða frá Kaupþingi . Lindsor var í eigu Otris , félags sem stjórnendur Kaupþings stýrðu og virkaði sem nokkurs konar ruslakista , afskriftasjóður utan efnahagsreiknings Kaupþings . Þangað var lélegum , og ónýtum , eignum hrúgað . Lánið var veitt sama dag og Seðlabanki Íslands lánaði Kaupþingi 500 milljónir evra í neyðarlán og þremur dögum áður en Kaupþing hrundi . Þetta er örstutt brot úr umfjöllun Kjarnans um Lindsor-málið . Við tökum hlutverk okkar sem fjölmiðill í þjónustu almennings alvarlega .